เรื่องร้องเรียน: ไฟสัญญาณข้ามทางม้าลายหน้าวัดแขก ทั้งเลนวิ่งไปทางถนนพระราม 4 และเลนวิ่งไปเจริญกรุง ควรจะเปลี่ยนสัญญานพร้อมกัน เพื่อทึ่ คนจะได้เดินข้ามต่อเนื่อง แก้ปัญหาคนไม่รอสัญญาณไฟ และ รถได้ไม่ต้องหยุดๆ บ่อยๆ เพราะคนข้ามไม่รอสัญญาน
การดำเนินการของเจ้าหน้าที่: เนื่องจากถนนสีลมมีลักษณะเป็น 6 ช่องจราจร และมีเกาะกลาง การออบแบบให้สัญญาณไฟจราจรทางข้ามเขียวพร้อมกันทั้งสองช่วงจะต้องให้ระยะสัญญาณไฟเขียวที่ปลอดภัยกับคนข้ามถนนมากกว่า 30 วินาที ในช่วงเวลานี้รถทั้งสองฝั่งจะได้รับสัญญาณไฟแดง ซึ่งอาจทำให้เกิดปัญหาการจราจรบนถนนสีลมได้ และสัญญาณไฟแดงที่นานเกินไปในช่วงที่มีจำนวนคนข้ามถนนน้อย ส่งผลให้ผู้ขับขี่รถอาจจะฝ่าฝืนสัญญาณไฟ ด้วยเหตุนี้จึงมีการออกแบบให้มีการข้ามถนนเป็น 2 ช่วง เพื่อความปลอดภัยของผู้ใช้ทางข้ามและลดผลกระทบต่อการจราจรด้วยครับ
ความเห็นของผู้แจ้ง: เป็นกำลังใจให้ในการทำหน้าที่ครับ ขอบคุณครับ
พื้นที่: แขวงสีลม เขตบางรัก กรุงเทพมหานคร